‘Donald Duck’ laat telebemarker les opsêDonald Sizemore (Skermgreep uit die video) ŉ Video van die 77-jarige Donald Sizemore se gesprek, as Donald Duck, met ŉ telebemarker, is baie gewild op sosiale media. Die video is reeds meer as 10 miljoen keer op Facebook gekyk. Sizemore het as klein seuntjie al begin om die bekende Disney-karakter se stem na te maak en hy het selfs die liedjie “I love you truly” in Donald Duck se stem gesing vir sy vrou met hul 50ste huweliksherdenking. Hy word gereeld deur telebemarkers gekontak, en toe een weer skakel, het sy vrou, Gayle, die gesprek op video verfilm. “Hewhoah? Hewwwwhoooooah, are you dhere?” wil hy by die niksvermoedende telebemarker wees. “Ohhhh, doah, am I in tawubble?” Die telebemarker kry dan snuf in die neus en lui af. Gayle het die video aanvanklik privaat gedeel op haar Facebook, maar haar dogters het só gelag daarvoor dat hulle haar gevra het om die plasing publiek te maak, sodat hulle dit verder kan versprei. This is how DONALD (duck) answers telemarketers. Posted by Gayle Sizemore on Thursday, August 29, 2019 Klik hier as die video nie direk in jou webblaaier wil speel nie.